**Juliette Kemppi** (s. 14. toukokuuta 1994 Kaarina) on suomalainen jalkapalloilija. Hän edustaa ruotsalaista IFK Kalmaria. Pelipaikaltaan Kemppi on hyökkääjä.

Kemppi aloitti jalkapallon Kaarinan Nappuloissa esikouluikäisenä. Kemppi siirtyi Kaarinan Poikiin 10-vuotiaana, 13-vuotiaana Turun Pyrkivään ja vuonna 2009 Turun Palloseuraan. Hän oli 15-vuotias pelatessaan ensimmäistä kauttaan Naisten Liigassa. Kaudelle 2013 Kemppi siirtyi Åland Unitediin, jossa hän teki läpimurron ja iski 12 maalia. Kauden päätteeksi Kemppi palkittiin vuoden lupaavana nuorena tyttöpelaajana.

Kemppi pelasi kauden 2015 ruotsalaisseura AIK:ssa ja kaudet 2016–2017 norjalaisessa Kolbotn IL:ssä. Tammikuussa 2018 hän siirtyi Lillestrøm SK:hon. Kesällä 2018 Kemppi siirtyi Englannin pääsarjajoukkue Bristol Cityyn ja vuotta myöhemmin Englannin toisen sarjatason London City Lionessesiin, jossa hän pelasi kaksi kautta. Hän siirtyi vuonna 2021 Ruotsiin Växjö DFF:n joukkueeseen. Växjön pudottua pääsarjasta Kemppi siirtyi kaudeksi 2022 pääsarjaan nousseeseen IFK Kalmariin.

Jalkapallon ohella Kemppi pelasi pitkään salibandya ja voitti keväällä 2012 alle 19-vuotiaiden tyttöjen salibandyn maailmanmestaruuden.

Maajoukkue
----------

Kempin maajoukkueura alkoi 15-vuotiaana, kun hän pääsi vuotta vanhempien (vuonna 1993 syntyneiden) Pohjoismaiden mestaruusturnaukseen Ruotsiin. Kesällä 2013 hän kuului Suomen joukkueeseen alle 19-vuotiaiden naisten EM-kilpailuissa, joissa Suomi selviytyi välieriin. Hän teki EM-turnauksessa kaksi Suomen kolmesta maalista. UEFA:n tekninen tarkkailuryhmä valitsi Kempin EM-turnauksen All Stars -joukkueeseen.

Vuonna 2014 Kemppi oli Suomen alle 20-vuotiaiden maajoukkueen mukana Kanadassa pidetyissä alle 20-vuotiaiden MM-kilpailuissa. Hän oli Suomen paras maalintekijä tehtyään alkulohkon toisessa, 2–3-tappioon päättyneessä ottelussa Kanadaa vastaan kaksi maalia ja alkulohkon viimeisessä, 1–2-tappioon päättyneessä ottelussa Ghanaa vastaan Suomen ainoan maalin.

Suomen naisten maajoukkueessa Kemppi pelasi ensimmäisen maaottelunsa syyskuussa 2013 tultuaan MM-karsintaottelussa Kazakstania vastaan vaihdosta kentälle toisen jakson lopussa. Toukokuun 2022 loppuun mennessä hän on pelannut 62 naisten maaottelua ja tehnyt niissä viisi maalia. Ensimmäisen maaottelumaalinsa hän teki huhtikuussa 2014 MM-karsintaottelussa Unkaria vastaan, toisen syyskuussa 2014 MM-karsintaottelussa Ranskaa vastaan ja kolmannen maaliskuussa 2015 Etelä-Afrikan tasavaltaa vastaan.

Saavutukset
-----------

### Jalkapallo

* Suomen mestaruus 2013
* Alle 19-vuotiaiden EM-kilpailujen välierissä 2013
* Vuoden lupaava nuori tyttöpelaaja 2013

### Salibandy

* Alle 19-vuotiaiden maailmanmestaruus

Lähteet
-------

* Juliette Kemppi Suomen Palloliitto.  Arkistoitu 20.4.2022. Viitattu 25.5.2022.

### Viitteet

1. 1 2 3  Pelaajaesittely: Juliette Kemppi  25.8.2013. Palloliitto.  Arkistoitu 24.9.2015. Viitattu 9.8.2014.
2. ↑  Juliette Kemppi football.com.  Arkistoitu 6.12.2013. Viitattu 29.11.2013.
3. ↑  Tässä ovat jalkapallokauden 2013 parhaat  11.11.2013. YLE Urheilu. Viitattu 29.11.2013.
4. 1 2 3  J. Kemppi *Soccerway*. Viitattu 25.5.2022.
5. ↑  Finsk landslagsspiller klar for LSK Kvinner  18.1.2018. LSK Kvinner FK.  Arkistoitu 25.1.2018. Viitattu 25.1.2018.
6. ↑  Väänänen, Ville: Maajoukkuehyökkääjä Juliette Kempin ura jatkuu Englannissa *Ilta-Sanomat*.  17.8.2019. Viitattu 18.2.2021.
7. ↑  Hel­ma­rien hyök­kää­jä Ju­liet­te Kemppi uuteen seu­raan, Vilma Koi­vis­tol­le Uu­ma­jaan lisää suo­ma­lais­seu­raa *Lapin Kansa*.  5.12.2021. Viitattu 25.5.2022.
8. ↑  Suomen U19-tytöt voittivat ikäluokan MM-kultaa  5.5.2012. SSBL Salibandy Oy.  Arkistoitu 3.12.2013. Viitattu 29.11.2013.
9. ↑  Finland - Women's Under-19  29.8.2013. UEFA. Viitattu 29.11.2013.
10. ↑  Neljä suomalaista TU19 EM-tähdistöön  24.10.2013. Suomen Palloliitto.  Arkistoitu 3.12.2013. Viitattu 29.11.2013.
11. ↑  Suomi nimesi alle 20-vuotiaiden MM-joukkueen  17.7.2014. YLE. Viitattu 28.7.2014.
12. ↑  Niemeläinen, Jonne: Suomen U20-naisille karvas tappio - kahden maalin johto suli *Yle Urheilu*.  9.8.2014. Viitattu 9.8.2014.
13. ↑  Parkkinen, Jaakko: Suomen naisten MM-turnaus tyssäsi kolmanteen tappioon *Yle Urheilu*.  18.8.2014. Viitattu 19.8.2014.
14. ↑  Naiset voittoon MM-karsinta-avauksessa  21.9.2013. Suomen Palloliitto.  Arkistoitu 25.11.2013. Viitattu 29.11.2013.
15. ↑  Lund, Sakari: Helmarit jatkaa voittoputkeaan - katso kooste komeista maaleista  10.4.2014. YLE.  Arkistoitu 15.4.2014. Viitattu 14.4.2014.
16. ↑  Suomi päätti MM-karsinnat tappioon  17.9.2014. Suomen Palloliitto.  Arkistoitu 5.4.2015. Viitattu 18.9.2014.
17. ↑  Suomi päätti Kypros cupin voitolla  11.3.2015. Suomen Palloliitto.  Arkistoitu 2.4.2015. Viitattu 2.6.2015.

Suomen joukkue – Jalkapallon naisten EM-kilpailut 2022
1 Talaslahti |
2 Pikkujämsä |
3 Hyyrynen |
4 Öling |
5 Koivisto |
6 Auvinen |
7 Engman |
8 Ahtinen |
9 Kemppi |
10 Alanen |
11 Heroum |
12 Tamminen |
13 Danielsson |
14 Kollanen |
15 Kuikka |
16 Westerlund |
17 Franssi |
18 Sällström |
19 Sainio |
20 Summanen |
21 Rantanen |
22 Rantala |
23 Korpela |
Valmentaja Signeul



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |